Държавен вестник, бр. 74, 2024 г., стр. 25

БРОЙ  74	
Д Ъ Р Ж А В Е Н  В Е С Т Н И К 	
СТР.  25   
В хода на настаняването
Пострадалите лица се приемат от профе­
сионалист, служител в защитеното жилище. 
Според работния график на специалистите на 
услугата първата консултация за лицето се 
предоставя незабавно или до няколко часа от 
настаняването. Самото настаняване в защите­
ното жилище може да се окаже смущаващо и 
объркващо преживяване. Поради тази причина 
е необходимо подкрепата в началния етап да 
бъде интензивна. На пострадалото лице се 
дава контакт на служител (по възможност 
на служителя в услугата, който го е приел и 
е провел първата консултация) за въпроси и 
обсъждания. Не бива да се подценява стре­
сът, причинен от кризисната ситуация, в т.ч. 
настаняването, с който пострадалите лица 
и децата се борят. Непознатата обстановка 
и множество нови лица усилват стресовото 
преживяване и това е необходимо да се от­
чита. Децата наложително се информират 
по достъпен спрямо възрастта им начин за 
това къде се намират и какво предстои да се 
случи в услугата.
Спешни действия при настаняване
В рамките на първоначалния прием се 
прави:
• оценка на неотложните нужди – здравни, 
емоционални и социални нужди;
• оценка на риска за живота и здравето на 
пострадалите лица с планиране на сигур­
ността и осигуряването на безопасност;
• въвеждане на правила и ред на престой 
в защитеното жилище.
Етапът на адаптация представлява период, 
в който пострадалото лице се: запознава с ус­
лугата и екипа от специалисти; отпуска се след 
свръхмобилизация; свиква с начина на живот 
в защитеното жилище; завръща се към своите 
нужди и грижи и започва да обмисля реше­
ния за стъпки, които ще предприеме. Етапът 
на адаптация може да продължи от няколко 
часа до няколко дни или дори седмици. По 
време на този етап пострадалото лице трябва 
да реши дали да остане в услугата, дали да не 
отиде другаде и какви действия да предприеме. 
Пострадалото лице е необходимо да знае, че 
вземането на решение зависи изцяло от него 
и има право на това. То трябва да знае, че ви­
наги може да се върне в защитеното жилище, 
дори ако междувременно се е връщало при 
извършителя. В случай че реши да се върне 
при извършителя на насилие, е необходимо 
пострадалото лице да бъде предупредено за 
рисковете и да се обсъди въпросът за безопас­
ността. Заедно с него се разработва план за 
сигурност и възможностите да получи помощ. 
Особено важно е на този етап пострадалото 
лице да получава интензивно и внимателно 
консултиране по всички въпроси.
По време на престоя на пострадалите лица 
и на техните деца се предоставя индивиду­
ална подкрепа и грижа според установените 
потребности в хода на оценката на случая и 
изготвения на нейна основа план за работа.
Оценка на случая – Тя се изготвя от водещия 
специалист на случая. Тя включва оценка на 
неотложните нужди, оценка на риска и оценка 
на психичното функциониране и актуално 
състояние на пострадалото лице. Направената 
оценка на случая се споделя и коментира с 
пострадалото лице и заедно с него се прави 
план за работа по случая. Пострадалото лице 
има право да сподели и запише свой коментар 
на оценката, с който могат да се съобразят 
специалистите, в нейния финален вариант. 
Преценяват се наличието на ресурси на по­
страдалото лице за справяне с кризата и за 
следване на плана.
Кризисна интервенция – Чрез кризисно­
то консултиране, което се осъществява от 
психолог/социален работник, пострадалото 
лице интензивно се подпомага в процеса на 
справяне с кризисната ситуация. В процеса 
на консултиране се идентифицират фактори­
те, довели до кризисното събитие, ресурсите 
за справяне и се планират следващи етапи 
на работа.
Психологическо консултиране – Консулти­
рането е една от ключовите услуги, които се 
предоставят в защитеното жилище. То е еле­
мент в оценката на риска и цели осмисляне на 
историята на насилие, довела до настаняването. 
В рамките на психологическото консултиране 
пострадалото лице получава и информация 
относно етапите на възстановяване, обичай­
ните симптоми, породени от преживяното 
насилие, и очакваните бъдещи реакции. На 
пострадалите лица се предоставя подкрепа в 
процеса на създаване на устойчива самооценка 
и самоопределяне, които са били увредени в 
хода на домашното насилие. Необходимо е 
пострадалото лице да осъзнае и почувства, 
че има силата и правото да избира и да взема 
отговорни решения за собствения си живот. 
Споделянето на преживяното насилие е друг 
важен аспект в хода на консултирането. Спо­
делянето на емоции с негативен заряд носи 
емоционално облекчение. Пострадалите лица 
се насърчават да споделят свободно, без да 
бъдат подлагани под натиск и фокусирани да 
говорят за травматични преживявания. 
Социално консултиране и подкрепа – Спе­
циалистите в защитеното жилище оказват 
практическа помощ на пострадалите лица 
при решаване на административни задачи. 
Специалистите придружават лицата и техните 
деца в случаите на нисък социален и друг 
капацитет до МВР, съд, прокуратура и други 
институции и ги подпомагат при подготовка 
за правните процедури. Пострадалото лице се 
придружава при съдебни изслушвания с цел 
да се предотврати повторно травматизиране 
и виктимизиране. Според директивите на